Diari Oficial de la Generalitat Valenciana


Sumari del DOGV 1717, del 05-02-1992 (1992/823873)

RESOLUCIÓ de 5 de desembre de 1991, del Conseller d'Obres Públiques, Urbanisme i Transports, per la qual s'aprova definitivament la modificació puntual número 25 del Pla General de Torrevieja (Alacant), tramitat a instàncies de la mercantil Urbà Blanca, S.A.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1717

Data del DOGV
:   05-02-1992

Secció del DOGV
:   ALTRES DISPOSICIONS

Número del document
:   1992/823873


Data del document
:   05-12-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 5 de desembre de 1991, del Conseller d'Obres Públiques, Urbanisme i Transports, per la qual aprova definitivament la modificació puntual núm. 25 del Pla General de Torrevieja (Alacant) tramitat a instàncies de la mercantil Urba Blanca, SA.  
Vist l?expedient de la modificació puntual núm. 25 del Pla General de Torrevieja (Alacant) tramitat a instància de la mercantil Urba Blanca, SA. -  
Vist que l'ajuntament, per acord plenari de dia 1 de desembre de 1989, va aprovar inicialment l?esmentat projecte, i es va publicar l'acord en el Butlletí Oficial de la Província núm. 293, de 23 de desembre de 1989, i en el diari «La Verdad», de 7 de desembre de 1989, a fi de la seua exposició publica durant el període d'un mes.  
Vist que com a conseqüència de l?esmentat tràmit d'informació pública, no es va presentar cap al·legació, segons es desprèn de la certificació expedida pel secretari de l'ajuntament.  
Vist que l'ajuntament va acordar d'aprovar provisionalment l?expedient en sessió plenària de 8 de maig de 1990.  
Vist que la Comissió Territorial d'Urbanisme, el dia 20 de juny de 1991, va acordar d'emetre informe favorable sobre l?expedient a l?efecte que preveuen els articles 15.2 en relació amb el 3.2 del Decret 137/1990, de 30 de juliol, del Consell de la Generalitat Valenciana.   
Vist que l?objecte de la modificació es la supressió com a sistema general viari de part dels carrers Ramón Gallud i Palangre, els quals apareixen grafiats com a tals en els plànols del Pla General a escala 1:10.000, però no en els d'escala superior (1:5.000 i 1:2.000), per la qual cosa es desprèn l'existència d'una contradicció en la documentació gràfica, resolta a favor del plànols de major escala.  
Atés que la modificació no introdueix cap alteració en la normativa vigent i es mantenen les ordenances d'edificació, ús, zonificació i classificació del sòl.  
Atés que s'ha donat compliment al que preveuen els articles 40.1, 41.1 i 2 i 49, següents i concordants de la Llei del Sòl i els articles 154 següents i concordants del Reglament de Planejament en relació amb els articles 3.2 i 15.2 del Decret 137/1990, de 30 de juliol, del Consell de la Generalitat Valenciana, quant a la tramitació de la modificació del Pla General.  
Atés que la Comissió Territorial d'Urbanisme d'Alacant va acordar emetre informe favorable sobre l?expedient de modificació el 20 de juny de 1991, i ha traslladat l?expedient a aquest conseller per a l'aprovació definitiva.  
Atés que d'acord amb el que preceptua l'article 3, paràgraf 2n, del Decret 137/1990, de 30 de juliol, del Consell de la Generalitat Valenciana, correspon a aquest conseller l'aprovació de la modificació efectuada.  
Vistos els preceptes legals esmentats, la Llei del Sòl, el Reglament de Planejament, el Decret 137/1990, de 30 de juliol, del Consell de la Generalitat Valenciana, la Llei de Procediment Administratiu i la resta de normativa aplicable, resolc:  
Aprovar definitivament la modificació puntual núm. 25 del Pla General de Torrevieja (Alacant) tramitada a instància de la mercantil Urba Blanca, SA.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució i s'haurà de presentar abans del contenciós administratiu. Aquest últim recurs s'haurà d'interposar davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 5 de desembre de 1991. - El Conseller d'Obres Públiques, Urbanisme i Transports: Eugenio Burriel de Orueta.